JUMA KE DIN KI FAJILAT 


AUR AHTEMAM 

Allah ne ummate muhammadiya ko jin makhsus 
nemato aur fazail se malamal kiya he unme se ek 
yuma ka din bhi he hafte me ek din he jo tamam 
dino ka sardar he aur badi fazilat vala din he din 
ke intekhab ke mutallik aagli ummato ko ikhtiyar 
diya gaya tha chunanche yahud ne bajaye juma ke 
ek din late yani sanichar ko pasand kiya goya 
unse chuk ho gayi aur nasara (isaai) ne ek din aur 
late kiya yani itvaar ko pasand kiya Allah ne 
ummate muhammadiya ko asal fazilat vala din 
yani juma aata farmaya isi liye rivayato me aata 
he Huzur# ne irshad farmaya yahud tum par is 
vajah se hasad karte he ke tum ko Allah ki taraf 
se juma ka din diya gaya he darasal Allah ke yaha 
jo pehle se muntakhab aur pasandida din tha vohi 
ummate muhammadiya ko mila. 

Quran ki ayat pesh ki (su.juma-1) jab juma ki 
namaj mukammal ho jaye to zamin me fel javo 
aur Allah ka fazal talash karo yani rozi ke liye 

koshish karo aur Allah ko khub yaad karo take 
tum kamyab ho javo isse malum huva ke juma ki 
namaz ke baad jyada se jyada Allah ke zikar ka 
ehtemam karna chahiye. 


SAB SE BEHTARIN DIN 

Hazrat Abu Hurairah“ farmate he ke Huzur™ ne 
irshad farmaya jin dino me suraj tulu hota he 
unme sab se behtarin din juma ka he usi din hazrat 
Adam® paida kiye gaye the usi din Allah ne 
unko jannat me dakhil kiya aur usi din jannat se 
nikale bhi gaye. (Muttafakun Alayahi/1149) 

Ifadat- hafte ke dino me afzal tarin din juma ka he 
aur saal ke dino me afzal din arfa yani navvi® 
jilhaja ka he aur agar arfa ka din juma ko ho jaye 
to fir nurun aala nur dono fazilate jama ho jayegi, 
saar1 makhlukat zamin aur asman vagaira aur 
dino me paida huyi lekin saari kainat ka khulasa 
aur paidaish ka maksud yani insaan ke jadde 
amjad hazrat Adam®” ko Allah ne juma ke din 
paida kiya aur juma hi ke din me Allah ne hazrat 
Adam® ko jannat me dakhil kiya aur juma hi ke 
din jannat se nikale bhi gaye. 

Ab ye saval paida ho sakta he ke juma ke din 
paida kiya jana aur juma ke din jannat me dakhil 
hona to ek fazilat ki baat thi lekin jannat se nikale 
jane me kaunsi fazilat thi jis ko yaha zikar kiya 
he? To ulma ne likha he ke jannat se nikale jane 
me kaunsi fazilat thi jisko yahan zikar kiya he? 
To ulama ne likha he ke jannat se nikal kar dunya 
me laye gaye tab hi to ambiya aur auliya vujud 
me aye unka jannat se nikal kar dunya me bheja 
jana Allah ke makbul bando ambiya aur auliya 
vagaira ke vujud me ane ka zariya bana isliye ye 
khair hi khair ki chiz thi. 


JUMA KE EHTEMAM PAR DAS DINO KE 
GUNAH MAAF 
Hazrat Abu Hurairah™ se rivayat he ke Huzur™ 


ne irshad farmaya jis ne vuzu kiya aur achchha 
vuzu kiya yani vuzu ke tamam adab aur sunnato 
ki riyat karte huve vuzu kiya fir juma ki namaz ke 
liye masjid me aaya aur khutbe ki taraf kaan 
lagaye aur khamosh raha khutba ke darmiyan baat 
chit ya bekar chizo me mashgul nahi raha to is 
juma se lekar dusre juma tak aur majid teen din 

yani kul das din ke uske gunah maaf kar diye 
jayenge aur jis ne kankariyo ko chhuva usne 
lagva aur bekar kaam kiya. (Muttafakun Alayahi/1150) 
Ifadat- khutba ke dauran kisi kisam ke khel me 
mashgul na rehne ka matlab ye he ke us zamane 
me masjid me pukhta farsh aur kalin vagaira 
bichhe huve nahi hote the balke aam taur par ret 
aur kankariya hoti thi jo log gaflat vale hote the 
vo kankariyo me mashgul rehte the jaise aaj kal 
log kapade aur ungali, ghadi, mobail vagaira me 
mashgul hote he aur unse khelte rehte he in saari 
chizo se tavajjuh hata kar pure taur par khutba 
sunne ki taraf tavajjuh denge tab to ye fazilat hasil 
hogi aur agar idhar udhar mashgul raha to fir 
fazilat hasil nahi hog. 

JUMA CHHODNE SE BAAZ AA JAYE VARNA 
Hazrat Abu Hurairah™ or Abdullah Bin Umar 
se rivayat he ke un dono ne Huzur® ko irshad 
farmate huve suna jab ke Aap mimbar par khutba 
de rahe the logo juma ki namazo ko chhodane se 
baaz aajaye varna Allah unke dilo par mohar laga 


denge fir vo hamesha ke liye gafil ban jayenge. 
(Muttafakun Alayahi/1 152) 

Ifadat- malum huva ke aise bhi log hote he ke 


juma ki namaz bhi nahi padhate aur juma ki 
namaz chhodne par itni sakht vaid he ke adami ke 
liye dil par mohar lagane ka sabab banta he uske 
baad adami se neki ki taufik chhin jaati he. 


JUMA KE GUSAL KA WAQT 
Ab gusal kab karna chahiye? Vaise subhe sadik 
ke baad kabhi bhi kar sakte he agar usse pehle 
koyi adami gusal kar lega to sunnat ada nahi hogi 
aur jis gusal me vuzu kiya gaya he usi vuzu se 
yuma ki namaz ada kare to jyada munasib he agar 
kisi ko itminan ho ke subh jaldi gusal kar lunga 
aur uska vuzu juma ki namaz tak baki rahe to 
bahut achchha he uske bavajud agar darmiyan me 
vuzu tut gaya to fir se vuzu karle aur juma ki 
sunnat ki taraf se vohi gusal kaafi he. Aur agar usi 
vuzu se juma ki namaz ada karne ki garz se takhir 
ki aur 9 ya 10 baje gusal kiya tab bhi koyi harz ki 
baat nahi balke yahi jyada munasib he. 
JUMA KI SUNNATE AUR AADAB 

Hazrat Salman Farsi“ farmate he ke Huzur#* ne 
irshad farmaya jo adami juma ke din gusal Karta 

he aur apni takat ke mutabik paki hasil karta he 
balo me tel lagata he ghar me khushbu ho to 
istemal karta he aur saaf suthre kapade pahanta he 
fir masjid me jata he aur do adamiyo ke darmiyan 
judaai nahi karta yani kisi ko falang kar aaghe 
nahi jata fir Allah ne jo mukaddar farmaya utni 
namaz padhta he aur jab imam khutba deta he to 
khamosh bethta he to uske is juma se lekar dusre 
juma tak ke tamam gunah maaf kar diye jate he. 
(Muttafakun Alayahi/1156) 

Ifadat- juma ke din logo ki gardano ko falang kar 
aagje jane par badi sakht vaid aayi he koyi adami 
agar aisa karega to qayamat ke din usko pool 
banaya jayega. Lekin agar aagli safo me jaghe 
khali he aur pichhe ki safo me bethne valo ne vo 
jaghe pur nahi ki he to fir us surat me fukha ne 
likha he ke aaghe ki saaf ko pur karne ke liye 
sivay uske aur koyi ilaaz hi nahi he isliye agar 
koyi adami logo ko falang kar aaghe jaye to uski 
ijazat he isliye ke unho ne khud hi pichhe bethkar 
apni hurmat ko khatam kiya he. 


Dekho is rivayat me juma ki sunnato aur adab me 

se kayi chize batlayi gayi he ek to juma ka gusal 
karle agar nakhun bade gaye ho to unko katle agar 
bal bade gaye ho to unko thik kar vale bagal ke 
bal bade gaye ho to unko saaf karle naf ke niche 
ke bal saaf karle fir gusal kare uske pass jo 
khushbu ho vo khushbu lagaye fir saaf dhule huve 
kapade jo apne pass ho pehne unme bhi agar 
sufed (white) ho to jyada pasandida he agar 
amama istemal kare to usko bhi pasandida karar 
diya gaya he fir masjid ke liye ravana ho jaye. 


JUMA KI TAYYARI AUR EHTEMAM 
JUMERAT SE KARNI CHAHIYE 
Imam Gazali rh ne likha he ke islam ke shuru daur 


me log juma ki tayyari jumerat se shuru kar dete 
the isliye adami istegfar ka ehtemam kare Allah 
ka zikar bada de duae kare ke kal juma ka din aa 
raha he uske tamam hak ko vasul karpau aur kal 
jo kapade pehne he unko tayyar karke abhi se 
rakhde taake kal kapado ki tayyari me waqt zaye 
na ho aaj kal hamara haal to ye ho gaya he ke ain 
waqt par istri lekar kapado ko istri karne ke liye 
bethenge ye to waqt zaye karna hi huva halake 

pehle se tayyari karni chahiye take juma ke din ki 
ghadiya zaye na hone paye. 


Imam Gazali“ ne ye bhi likha he ke akabir 
farmate the ke jo aadmi juma ki agleh roz se 
tayyari kare ye uski saadat ki baat he aur bada 
badnasib he vo adami jo juma ki subah ko ye 
puchhe ke aaj kaun sa din he matlab ye ke usko 
ye bhi pata nahi ke aj kaun sa din he isliye pehle 
se adami ko uski tayyari karni chahiye. 


JUMA KE LIYE MASJID PAHUNCHNE KE 
PAANCH DARJE 
Hazrat Abu Hurairah™ farmate he ke Huzur® ne 
irshad farmaya jis ne juma ke din janabat ki tarah 
gusal kiya yani vajibat sunnate aur mustahabbat 
ki puri riyaat ke saath mukammal tarika se gusal 
kiya fir pehli ghadi me masjid pahunch gaya to 
goya usne oont ki kurbani ki aur jo dusri ghadi me 
pahuncha goya usne gaay ki kurbani ki aur jo 
teesri ghadi me pahuncha goya usne singdar 
mendhe ki kurbani ki aur jo chauthi ghadi me 
pahuncha goya usne murgi ki kurbani ki aur 
paanchvi ghadi me pahuncha goya usne Allah ke 

raaste me anda pesh kiya fir jab imam khutba 


dene ke liye aata he to farishte masjid me hajir ho 
jaate he aur khutba sunne me mashgul ho jate he. 
(Muttafakun Alayahi/1157) 

Ifadat- baaz-o-ne kaha ke dusri hadees me 'maan 
igtasil vagassala' ke alfaz aate he jiski vajah se ye 
behtar karar diya gaya he ke adami agar apni biwi 
se juma ki raat me sohbat karle aur fir gusal kare 
to bahut achchha he taake nigaho ki pakizgi aur 
tabiyat ki yaksui bhi hasil ho jaye. 


Imam Gazali‘ ne likha he ke pehli ghadi se 
murad subhe sadik ke baad ka ibtedai waqt he yani 
subhe sadik hote hi gusal karke tayyar hokar juma 
ki namaz padhne ke iraade se masjid pahunch jaye 
to usko oont ki kurbani karne ka savab milta he 
utana savab milega aur dusri ghadi se murad suraj 
tulu hone ke baad makaruh waqt khatam hone se 
pehle ka waqt he aur teesri ghadi se murad ishrak 
ka waqt he aur chauthi aur paanchvi ghadi se 
murad chasht ka waqt yani das giyara baje se zaval 
se pehle tak ka waqt he aur jahan zaval ho gaya to 
ab ye silsil khatam ho gaya. 


Page | 9 


MAKTABA ASHRAF 
ISLAAH KE LAIK AMAL 

Aaj kal aam taur ham logo ka mizaj ye ban gaya 
he ke ham zaval ke baad hi masjid me aate he 
halake us waqt to ye saari fazilate khatam ho jaati 
he isliye usse pehle aane ka ehtemam karna 
chahiye aakhir darje me zaval se kam se kam ek 
do ghanta pehle to masjid me aahi jaye. 


Baz rivayato me ye bhi he ke farishte register 
lekar masjid ke darvaze par bethte he aur aane 
valo ka naam darj karte he baz rivayato me ye 
aaya he ke chandi ke avrak aur sone ke kalam 
hote he usse vo likhte he aur jo adami hamesha ka 
jaldi aane ka aadi hota he fir kisi din vo nahi aa 
pata to farishte aapass me guftagu karte he ke fala 
adami ab tak nahi aya kaya baat he vo to hamesha 
jaldi aata he fir farishte uske liye dua karte he ke 
ya Allah agar usko koyi bimari ho gayi ho to 
achchha kar de kuchh taklif ho to dur kar de kisi 
pareshani me mubtela ho gaya ho to uski 
pareshani ko dur kar de agar kisi gaflat me pad 
gaya ho to uski gaflat ko khatam kar de taake vo 
jaldi se aa jaye. 

Jaise jo adami dosto ki mehfil me hamesha 

pahunchne ka aadi ho aur kisi din na aaye to sab 


kaisi fikar karte he isi tarah farishto ka bhi yahi 
haal hota he ke jo adami masjid me aane ka aadi 
ho aur kisi din apne waqt par nahi pahunch saka 
to farishte aapass me muzakra karte he aur uske 
liye dua karte he ke uski jo rukavat ho vo Allah 
dur kar de take vo jaldi se masjid me aa jaye lekin 
jab zaval ho jata he to farishte apne register bandh 
karke masjid me aa jate he uske baad jo aata he 
vo namaz ke hak ki vajah se aata he usko juma ki 
fazilat haasil nahi hoti. 


JUMA KE DIN EK KABULIYAT KI GHADI 
Hazrat Abu Hurairah“ farmate he ke Huzur™ ne 
juma ke din ka tazkira kiya aur farmaya juma ke 
din me ek ghadi aisi he ke koyi musalman jab 
usko paa leta he us haal me ke vo namaz me ho 
ya Allah se dua karta ho us waqt vo Allah se jo 
chiz bhi maangta he Allah usko vo aata kar dete 
he aur Huzur® ne haath ke ishare se farmaya ke 
vo waat bahut kam hota he. (Muttafakun Alayahi/1158) 
Ifadat- matlab ye ke chand second ya kuchh 
minute o ka waqt hota he us ghadi me jo maangta 
he vo kabul hota he vo ghadi kaunsi he? Allah ne 

vo ghadi juma ke din me rakhi he aur us silsile me 


bahut saari baate kahi gayi ulma ne likha he ke jo 
adami zaval se lekar imam ke khutba se farig 
hone tak aur asar se lekar magrib tak mashgul 
rahega yakinan usko vo ghadi mil jayegi aur 
fazilat haasil ho jayegi isliye uska ehtemam karna 
chahiye. 


Hamare Shaikh Maulana Muhammad Zakariya“™ 
ko dekha ke Hazrat uska bada ehtemam farmate 
the ke zaval se pehle masjid pahunch jaate the aur 
fir kisi se bhi baat chit nahi farmate the usi tarah 
asar ke baad bhi kisi se baat nahi karte the aur 
magrib tak murakaba aur dua vagaira me mashgul 
rehte the isliye adami agar un do avkat ka 
ehtemam karle to ummid he ke inshaallah usko 
vo ghadi hasil ho jayeg1. 

Hazrat Abu Musa Ashaari rd sahabi he unke 
sahabzade hazrat Abu Burda rd farmate he ke 
hazrat Abdullah Bin Umar rd ne ek martaba unse 
puchha tumne apne abba ko juma ki ghadi ke 
silsile me Huzur= se koyi rivayat bayan farmate 
huve suna unhone kaha jiha mene unko suna he 
vo farmate the ke mene Huzur® ko irshaad 

farmate huve suna ke vo ghadi imam ke khutba 


ke liye bethne se lekar namaz khatam hone tak he 
jab imam khutba ke liye beth jaye to zuban se dua 


nahi kar sakte lekin dil se adami dua kar sakta he. 
(Muttafakun Alayahi/1159) 


JUMA KE DIN JYADA SE JYADA DURUD 
BHEJA KARO 
Hazrat Aus Bin Aus rd farmate he ke Huzur™ ne 
irshad farmaya tumhare dino me sab se afzal din 
juma ka din he us din muz par jyada se jyada 


durud bheja karo tumhara durud muz par paish 
kiya jata he, Mutafakun Alayahi/1 160) 


Ifadat- juma ke adab me se ye bhi he ke juma ki 
raat aur juma ke din me Huzur® par kasrat se 
durud padhe vaise juma ke din asar ki namaz ke 
baad ek makhsus durud ki fazilat aayi he Hazrat 
Abu Hurairah™ ki rivayat he ke juma ke din asar 
ki namaz ke baad apni jagah par bethe bethe 
assi®”) martaba agar ye durud sharif padha jaye- 


allahumma salle alaa muhammadinin 
nabiyyil, ummiyyi waalaa aalihi wasallim 
taslima. 


Toh uske assi®” sal ke gunah maaf hote he aur 

assi®) sal ki ibadat ka savab likha jata he juma ke 


din aur bhi durudo ki fazilat aayi he isliye un 
durudo ke padhne ka juma ki raat me juma ke din 
me ehtemam kiya jaye akabir ke yaha uska 
ehtemam hota tha ke juma ki raat me vo 
khususiyat ke saath durud padha karte the vaise 
koyi adami vazife ya mamul ke taur par juma ki 
raat me kuchh mikdar mukarrar karle to jyada 
pasandida he. 

Huzur= farmate he ke vo mere upar pesh hota he 
aur Huzur= uski taraf khususi tavajjuh farmate he. 
Baharahal adami ko uska bahut hi ehtemam karna 
chahiye. 

SURE KAHAF KA BHI EHTEMAM Ho 
Juma ke adab me se ye bhi he ke juma ke din ya 
juma ki raat me sure kahaf padhi jaye juma ki raat 
me bhi padh sakte he Allama Shami“ ne likha he 
ke juma ke din asar se pehle pehle padhle isliye 
ke asar par farishto ki duty badal jati he aur aagle 
din vale farishte aa jate he isliye isse pehle sure 
kahaf adami padhlega to vo uske liye noor banti 
he. 


Havala- Hadees Ke Islahi Mazamin Urdu se Majmun Ka Lipyantar 
Kiya Gaya He. 

